بەش مەزەنەکردن لە وەڕیەوبەرایەتیەگە لە بەیانامەیگ رەسیە ئاژانس شەفەق نیوز وت: لەوەر ئارامنەوین کەشوهەوا و چوینکە گشت ئەورەیل وەخەسی پەڵە دانە، و وەگەرد واران و تریشقە و تەگر، داوا لە خەڵکەگە وەگشتی کەیمن، و ئەوانەگ هاتە هاماری و کوێە، وەتایبەت شوان و کشاوەرزەیل، خوەیان و ئاژەڵیان دویر لە شوینە بەرزەیل بکەفن.
وتیش: خاسترە ئەگەر لەماڵ نەچنە دەیشت، چوینکە ئەور گەورەیگ لە ئاسمان هەرێم کوردستان پەڵە داگە، و مەزەنە کرد ئی کەشوهەوا تا رووژ جمعە بمینێد.
